**Natasha Richardsonová** (vlastným menom *Natasha Jane Richardson*, \* 11. máj 1963, Londýn, Spojené kráľovstvo – † 18. marec 2009, New York, New York, USA) bola anglická herečka. Je známa z filmov ako *Príbeh služobníčky* (1990), *Nell* (1994), *Pasca na rodičov* (1998), *Kráska z Manhattanu* (2002), *Ústav* (2005), a *Chodiaca katastrofa* (2008).

Detstvo a mladosť
-----------------

Richardsonová sa narodila a vyrastala Londýne a je členkou, rodiny Redgrave, ktorá je známa ako divadelná a filmová herecká dynastia. Bola dcérou režiséra a producenta Tonyho Richardsona a herečky Vanessy Redgrave, vnučkou hercov Sira Michaela Redgravea a Rachel Kempson, sestrou Joely Richardson, nevlastnou sestrou Carla Gabriela Nera a Katharine Grimond Hess. Tiež bola neterou herečky Lynn Redgrave a herca Corina Redgravea.. Richardsonovej rodičia sa rozviedli v roku 1967.

Kariéra
-------

Richardsonová začala svoju kariéru divadle už ako dieťa. V roku 1984 účinkovala v divadelnej inscenácii *Sen noci svätojánskej* s Ralphom Fiennesom a Richardom E. Grantom. V rovnakom roku, sa objavila aj prvýkrát vo filme, *Every Picture Tells A Story*. V roku 1986 si zahrala v dráme *Gothic - Noc hrôzy*. O rok neskôr, si zahrala s Kennethom Branaghom a Colinom Firthom vo filme *Mesiac na vidieku*, ktorý režíroval Pat O'Connor. 

V roku 1990 bola obsadená do hlavnej ženskej úlohy, po boku Faye Dunaway, Roberta Duvalla a Aidana Quinna, v dráme *Príbeh služobníčky*. Na Broadwayi debutovala v roku 1993 v titulnej úlohe *Anny Christie*, kde sa zoznámila s budúcim manželom Liamom Neesonom, s ktorým, si v roku 1994, zahrala vo filme *Nell*.

V roku 1998 sa objavila v komédii *Pasca na rodičov*, kde stvárnila matku, Lindsay Lohan. Ďalej, sa objavila vo filmoch ako *Dohola?* (2001), *Chelsea Walls* (2001), *Prebudenie v Rene* (2002), *Kráska z Manhattanu* (2002), *Ústav* (2005), kde za svoj herecký výkon, získala druhú cenu Evening Standard Award za najlepšiu herečku, *Večer u Bielej grófky* (2005) a *V ten večer* (2007). Jej posledná filmová rola, bola vo filme *Chodiaca katastrofa*, po boku Emmy Roberts z roku 2008. V januári 2009, dva mesiace pred jej smrťou, hrala Richardsonová rolu Desirée v divadelnej inscenácii *A Little Night Music* s jej matkou Vanessou Redgrave.

Súkromný život
--------------

Richardsonova bola dva krát vydatá. Jej prvé manželstvo bolo s filmárom Robertom Foxom, s ktorým sa zoznámila v roku 1985 a boli manželmi v rokoch 1990 až 1992. V lete 1994 sa vydala za herca Liama ​​Neesona, s ktorým má dvoch synov: Micheála (nar. 1995) a Daniela (nar. 1996).

Pomohla získať milióny dolárov v boji proti AIDS; jej otec Tony Richardson zomrel na príčiny súvisiace s AIDS v roku 1991. Aktívne sa zapájala aj do AmfAR, v roku 2006 sa stala členkou predstavenstva a zúčastnila sa mnohých ďalších charitatívnych organizácií zameraných na boj proti AIDS, vrátane Bailey House, God's Love We Deliver, Mothers' Voices, AIDS Crisis Trust a National AIDS Trust, pre ktoré bola veľvyslankyňou. V novembri 2000 získala Cenu odvahy od amfAR.

Richardsonová bola vášnivá fajčiarka, hoci údajne prestala fajčiť, otvorene kritizovala zákaz fajčenia v reštauráciách v New Yorku.

Úmrtie
------

Dňa 16. marca 2009 utrpela Richardsonová zranenie hlavy, keď spadla na lekcii lyžovania pre začiatočníkov v stredisku Mont Tremblant, asi 130 kilometrov od Montrealu. Najprv odmietala akúkoľvek lekársku pomoc, no asi dve hodiny po nehode sa sťažovala na silné bolesti hlavy. Previezli ju do nemocnice Lenox Hill v New Yorku, kde o dva dni neskôr zomrela na epidurálny hematóm. Rodina Richardsonovej vydala v deň jej smrti vyhlásenie: "Liam Neeson, jeho synovia a celá rodina sú šokovaní a zdrvení tragickou smrťou ich milovanej Natashy. Sú hlboko vďační za podporu, lásku a modlitby všetkých." 

Dňa 19. marca 2009 sa na Broadwayi na Manhattane a vo West Ende v Londýne stlmili divadelné svetlá na znak úcty k Richardsonovej. 22. marca 2009 sa konal súkromný pohreb v biskupskom kostole sv. Petra neďaleko Millbrooku v štáte New York. Richardsonová bola pochovaná v blízkosti jej starej mamy Rachel Kempson z matkinej strany na cintoríne, kde neskôr, bola pochovaná aj jej teta Lynn Redgrave.

Iné projekty
------------

Commons
* Spolupracuj na Commons Commons ponúka multimediálne súbory na tému **Natasha Richardsonová**

Externé odkazy
--------------

* Natasha Richardsonová v Internet Movie Database (po anglicky)
* Natasha Richardsonová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Natasha Richardson na anglickej Wikipédii.*

| * z
* d
* u
Držiteľky ceny Drama Desk pre najlepšiu herečku v muzikáli |
| --- |
| 
* Imelda de Martin (1964)
* Dorothy Loudon / Bernadette Peters (1969)
* Lauren Bacall / Sandy Duncan / Ethel Merman (1970)
* Helen Gallagher / Alexis Smith (1971)
* Jonelle Allen (1972)
* Glynis Johns / Michele Lee (1973)
* Ruby Lynn Reyner (1974)
* Angela Lansburyová (1975)
* Donna McKechnie (1976)
* Clamma Dale (1977)
* Nell Carter (1978)
* Angela Lansburyová (1979)
* Patti LuPone (1980)
* Lena Horne (1981)
* Jennifer Holliday (1982)
* Natalia Makarova (1983)
* Chita Rivera (1984)
* Bernadette Peters (1986)
* Teresa Stratas (1987)
* Patti LuPone (1988)
* Toni DiBuono (1989)
* Tyne Daly (1990)
* Lea Salonga (1991)
* Faith Prince (1992)
* Chita Rivera (1993)
* Donna Murphy (1994)
* Glenn Closová (1995)
* Julie Andrews (1996)
* Bebe Neuwirthová (1997)
* Natasha Richardsonová (1998)
* Carolee Carmello / Bernadette Peters (1999)
* Heather Headley (2000)
* Marla Schaffel (2001)
* Sutton Foster (2002)
* Marissa Jaret Winokur (2003)
* Donna Murphy (2004)
* Victoria Clark (2005)
* Christine Ebersole (2006)
* Audra McDonald / Donna Murphy (2007)
* Patti LuPone (2008)
* Allison Janneyová (2009)
* Catherine Zeta-Jonesová / Montego Glover (2010)
* Sutton Foster (2011)
* Audra McDonald (2012)
* Laura Osnes (2013)
* Jessie Mueller (2014)
* Kristin Chenowethová (2015)
* Cynthia Erivo (2016)
* Bette Midlerová (2017)
* Jessie Mueller (2018)
* Stephanie J. Block (2019)
* Adrienne Warren (2020)

 |

Autoritné údaje: * BnF: 14032176b
* GND: 129579130
* ISNI: 0000 0000 6302 2144
* LCCN: no98094337
* NK ČR: xx0054348
* VIAF: 46960648
* WorldCat: lccn-no98094337